Qirollik tarixchisi Yelizaveta II ning orzusi nima bo‘lganini so‘zlab berdi

Yelizaveta II 2022-yil 8-sentabr kuni 96 yoshida vafot etdi, 19-sentabr — dushanba kuni uning dafn marosimi bo‘lib o‘tdi. Mashhur qirollik tarixchisi Robert Xardm qirolichaning asosiy orzusi haqda so‘zlab berdi, deb yozadi People Talk.

“Zamonamiz malikasi: Yelizaveta II ning hayoti” asarida tarixchi Robert Xardmning ma’lum qilishicha, qirolicha nabirasi shahzoda Garri otasi qirol Charlz III va akasi shahzoda Uilyam bilan munosabatlarini o‘nglashini xohlagan.
“Qirolicha shahzoda Garrini umrining oxirigacha yaxshi ko‘rdi va, albatta, Garri ham uni yaxshi ko‘rardi, — deydi kitob muallifi. — Menimcha, u Vindzor va Kaliforniya o‘rtasida vositachi bo‘lgan, ularning yarashishi qirolichaning eng katta orzularidan biri edi”.
Qolaversa, Yelizaveta II vafotidan keyingi birinchi bayonotda shahzoda Garri buvisiga ta’sirli minnatdorlik bildirdi.
Turmush o‘rtog‘ining vafotidan keyin uning aytgan so‘zlari hozir barchamizga tasalli berishi tabiiy: “Hayot ajralish va birinchi uchrashuvlardan iborat.” Buvijon, bu ayriliq katta qayg‘u keltirsa ham men barcha birinchi uchrashuvlarimiz uchun doimo sizdan minnatdorman. Bolalik xotiralarimdan tortib, siz bilan birinchi marta bosh qo‘mondon sifatida uchrashganimgacha. Siz mening sevimli rafiqam bilan birinchi marta uchrashgan va suyukli chevaralaringizni quchoqlagan paytingizgacha. Men siz bilan birga o‘tkazgan har bir lahzalarni va boshqa ko‘plab maxsus daqiqalarni qadrlayman. Siz nafaqat bizga, balki butun dunyoga yetishmayapsiz.
Shahzoda Garri.
 “Oskarsiz aktrisa”: Yelizaveta II ning dafn marosimida ishtirok etgan Megan Marklning xatti-harakatlari jamoatchilikning noroziligiga sabab bo‘ldi